## Zakon o humanitarnoj pomoći

### NN 83/1992 (2.12.1992.), Zakon o humanitarnoj pomoći

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## UKAZ

### o proglašenju Zakona o humanitarnoj pomoći

Proglašavam Zakon o humanitarnoj pomoći koji je donio Zastupnički dom
Sabora Republike Hrvatske na sjednici 27. studenoga 1992.

Broj : PA4-99/ 1-92.

Zagreb, 1. prosinca 1992.

Predsjednik Republike Hrvatske

**dr. Franjo Tuđman, v. r.**

---

## ZAKON

### o humanitarnoj pomoći

I. TEMELJNE ODREDBE

Članak 1.

Humanitarnom pomoći, u smislu ovoga Zakona, razumijevaju se materijalna
i financijska dobra namijenjena ratnim i mirnodopskim vojnim invalidima
domovinskog rata te civilnim invalidima domovinskog rata i njihovim obiteljima,
prognanicima, izbjeglicama, osobama u stanju socijalno-zaštitne potrebe
uzrokovane elementarnim nepogodama i drugim korisnicima socijalne zaštite
utvrđenim posebnim propisima.

Članak 2.

Ovaj Zakon primjenjuje se na udruženja građana i društvene organizacije
kojima je jedan od ciljeva prikupljanje i raspodjela humanitarne pomoći
(u daljem tekstu: "humanitarne organizacije").

Članak 3.

Javnim interesom, u smislu ovoga Zakona, razumijevaju se osobito oblici
humanitarne pomoći kojima je cilj zaštita zdravlja pučanstva; osiguranje
i poboljšanje kvalitete življenja, posebice smještaja, stanovanja i prehrane;
osiguranje uvjeta školovanja te pomoći u obnovi stambenih, javnih i drugih
objekata.

II. UVJETI PRIKUPLlANJA HUMANITARNE POMOĆI

Članak 4.

Humanitarne organizacije ne mogu prikupljati i raspoređivati humanitarnu
pomoć bez prethodno pribavljene suglasnosti Ministarstva rada i socijalne
skrbi. Zahtjev za davanje suglasnosti obvezatno sadrži: 1. naziv i sjedište
podnositelja zahtjeva te imena osoba ovlaštenih za zastupanje, 2. izvod
iz statuta, odnosno akta kojim se utvrđuju izvori i način prikupljanja
te kriteriji i način raspodjele humanitarne pomoći i 3. predočenje dokaza
o postojanju uvjeta i sredstava za obavljanje djelatnosti prikupljanja
i raspodjele humanitarne pomoći. Dobivenu suglasnost podnositelj zahtjeva
dužan je priložiti pri upisu u registar. Ministarstvo rada i socijalne
skrbi uskratit će suglasnost kad ocijeni da izvori i kriteriji te način
prikupljanja i raspodjele humanitarne pomoći nisu u javnom interesu. Protiv
rješenja kojim se uskraćuje suglasnost nije dopuštena žalba, ali se može
pokrenuti upravni spor.

Članak 5.

Humanitarne organizacije dužne su voditi evidenciju o korisnicima i
opsegu prikupljene i raspodijeljene humani tarne pomoći te o tome dostavljati
izvješća Ministarstvu rada i socijalne skrbi. Način vodenja evidencije
te sadržaj i rokove izvješča iz stavka 1. ovoga članka, propisuje ministar
rada i socijalne skrbi.

Članak 6.

Ministarstvo rada i socijalne skrbi može, razmjeno trenutnim potrebama,
predložiti humanitarnim organizacijama usmjeravanje humanitarne pomoći.

Članak 7.

Nadzor nad provođenjem ovoga Zakona te nad zakonitošću rada humanitarnih
organizacija glede prikupljanja i namjenske raspodjele humanitarne pomoći,
provodi Ministarstvo rada i socijalne skrbi. Nadzor iz stavka 1. ovoga
članka provodi se pračenjem odgovarajućih podataka, dokumenata i izvješča
te neposrednim uvidom u rad i poslovanje humanitarnih organizacija.

Članak 8.

Ministar rada i socijalne skrbi, rješenjem će zabraniti prikupljanje
i raspodjelu humanitarne pomoči humanitarnim organizacijama kod kojih se
provođenjem nadzora utvrdi jedan od slijedećih slučajeva:

1. nenamjensku uporabu prikupljene humanttarne pomoći,

2. raspodjelu prikupljene humanitarne pomoći suprotno vlastitim aktom
utvrđenim načinima i kriterijima raspodjele,

3. nepostojanje propisanih evidencija o prikupljanju i raspodjeli humanitarne
pomoći,

4. izostanak dostavljanja propisanog izvješća u rokovima utvrđenim u
propisu donijetom na osnovi članka 5. stavak 2. ovoga Zakona. Protiv rješenja
iz stavka 1. ovoga članka nije dopuštena žalba, ali se može pokrenuti upravni
spor. Primjerak rješenja iz stavka 1. ovoga članka obvezatna se dostavlja
na daljnji postupak organu uprave kod kojeg je registrirana humanitarna
organizacija kojoj se zabranjuje prikupljanje i raspodjela humanitarne
pomoći.

Članak 9.

Organ nadležan za registraciju brisat će iz registra djelatnost prikupljanja
i raspodjele humanitarne pomoći, kad je rješenjem iz članka 8. ovoga Zakona,
humanitarnoj organizaciji zabranjeno prikupljanje i raspodjela humanitarne
pomoći.

Članak 10.

Ministarstvo rada i socijalne skrbi vodi jedinstvenu evidenciju korisnika
humanitarne pomoći iz članka 1. ovoga Zakona na temelju podataka iz službenih
evidencija koje vode nadležna tijela državne vlasti i na temelju podataka
pribavljenih od humanitarnih organizacija sukladno članku 5. ovoga Zakona.

Članak 11.

Strane pravne osobe, vjerske zajednice i druge domaće pravne osobe osim
pravnih osoba iz članka 2. ovoga Zakona koje prikupljaju i raspodjeljuju
humanitarnu pomoć na teritoriju Republike Hrvatske mogu to činiti nakon
što o tome obavijeste Ministarstvo rada i socijalne skrbi. Izuzetno, od
odredbe stavka 1. ovoga članka Ministarstva rada i socijalne skrbi može
osobi iz stavka 1. ovoga članka uvjetovati prikupljanje i raspodjelu humanitarne
pomoći primjenom odredbi ovoga Zakona, a može joj i zabraniti prikupljanje
i raspodjelu humanitarne pomoći na teritoriju Republike Hrvatske.

Članak 12.

Za proizvode koji se prikupljaju i raspoređuju kao humanitarna pomoć,
ako prema važećim propisima nisu oslobođeni od plaćanja carina ili poreza
na promet, Vlada Republike Hrvatske može propisati oslobađanja ili olakšice.
Vlada Republike Hrvatske može propisati za prijevoz humanitarne pomoći
oslobađanja ili olakšice za plaćanje naknada za upotrebu cesta i objekata
na cestama. Naknada za prijevoz trajektom ili brodom koju plaćaju prijevoznici
humanitarne pomoći iz inozemstva jednaka je naknadama koje plaćaju domaći
prijevoznici.

III. PRIJELAZNE I ZAVRŠNE ODREDBE

Članak 13.

Postojeće humanitarne organizacije dužne su u roku od 30 dana od dana
stupanja na snagu ovoga Zakona zatražiti od Ministarstva rada i socijalne
skrbi suglasnost iz članka 4. ovog Zakona. Humanitarnoj organizaciji koja
ne zatraži suglasnost za prikupljanje i raspodjelu humanitarne pomoči ili
pomoć prikuplja i raspodjeljuje protivno ovom Zakonu Ministarstva rada
i socijalne skrbi zabranit će prikupljanje i raspodjelu humanitarne pomoći.
Ako humanitarna organizacija nastavi s prikupljanjem i raspodjelom humanitarne
pomoći, nadležni organ uprave koji vodi registar društvenih organizacija
i udruženja građana, na prijedlog Ministarstva rada i socijalne skrbi,
brisat će je iz registra društvenih organizacija, odnosno udruženja građana.

Članak 14.

Strane i domaće pravne osobe iz članka 11. ovoga Zakona dužne su su
o prikupljanju i raspodjeli humanitarne pomoći obavijestiti Ministarstvo
rada i socijalne skrbi u roku od 30 dana od dana stupanja na snagu ovoga
Zakona.

Članak 15.

Ministar rada i socijalne skrbi propis iz članka 5. ovoga Zakona donijet
će u roku od 30 dana od dana njegovog stupanja na snagu. Ministarstvo rada
i socijalne skrbi ustrojit će evidenciju iz članka 10. ovoga Zakona u roku
od 60 dana od dana njegovog stupanja na snagu.

Članak 16.

Ovaj Zakon stupa na snagu osmoga dana od dana objave u "Narodnim
novinama".

Klasa: 550-05/92-01/04

Zagreb, 27. studenoga 1992.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Zakon, NN 83/1992-2176